कालका पिंजौर की जनता को CM मनोहरलाल ने दिया बड़ा तोहफा
Channel: Arth Parkash TV
Date: 26/10/2020

#Haryana #KalkaPinjore #Manoharlalkhattar #RUB #RailwayUnderBridge
हरियाणा के मुख्यमंत्री मनोहर लाल ने कहा कि विकास परियोजनाएं तथा ढांचागत सुविधाएं जनता के  हित को ध्यान में रखते हुए बनाई जाती हैं ताकि जनता को उनका पूरा लाभ मिल सके। उन्होंने कहा कि इसलिए वे जनता की सुविधा के लिए तीसरी बार बातचीत करने आए हैं और लोगों के अनुसार ही कार्य किए जाएंगे। मुख्यमंत्री कालका/पिंजौर रेलवे लाईन पर बनने वाले आरयूबी का अवलोकन करने के बाद लोगों से बातचीत कर रहे थे। उन्होंने कहा कि प्रजातांत्रिक सरकार में इस तरह का इन्फ्रास्ट्रक्चर लोगों की सुविधाओं के लिए ही खड़ा किया जाता है।  सरकार का प्रयास है कि लोगों को आवागमन के लिए  बेहतर अण्डरपास मिल जाए और मोहल्ले के निवासियों के साथ साथ  आने जाने वाले लोगों को मार्केट की सुविधा भी मिले। मुख्यमंत्री ने कहा कि जनता की सुविधा के लिए दो प्रकार के नक्शे तैयार किए गए। सभी नागरिकों की सहमति होगी वही कार्य होगा। उन्होंने कहा कि इस प्रकार जो जनता के हितार्थ है वही ठीक है।